als_Latn dik_Latn sag_Latn
Nëse serbët heqin lapidarin, situata të paparashikuara” (Burimi: Gazeta Shekulli, www.shekulli.com.al)
Ministri i Jashtëm i Shqipërisë, Edmond Panariti, gjatë një interviste dhënë Radio Dukagjinit në Kosovë ka deklaruar se, nëse nuk përmirësohet gjendja social-ekonomike dhe integrohen në institucionet lokale shqiptarët ne Luginën e Preshevës nuk do të ketë marrëdhënie Shqipëri-Serbi.
Z. Ministër. Ditët e fundit janë rritur tensionet në Luginën e Preshevës. Cili është qëndrimi i diplomacisë shqiptare lidhur me këto zhvillime?
Unë jam njohur me këto zhvillime në Luginën e Preshevës dhe më lejoni të theksoj që ne i cilësojmë qëndrimet e fundit të kryeministrit Daciç si provokime të hapura ndaj popullsisë shqiptare të Luginës së Preshevës. Ne konsiderojmë se shqiptarët e Luginës së Preshevës kanë të drejtat e tyre të pamohueshme që lidhen me lirinë e shprehjes, me mbrojtjen dhe kultivimin e identitetit, kulturës, gjuhës dhe vlerave të tyre kombëtare e historike, ashtu sikurse këto të drejta sanksionohen dhe nga Konventa Evropiane e të drejtave të njeriut. Shprehim bindjen se ushtrimi i këtyre të drejtave nuk cenojnë aspak integritetin territorial të Serbisë. Pikërisht kërcënimi për kufizimin e këtyre të drejtave është një sinjal negativ për integrimin europian të Serbisë, ndërkohë që kushtëzimi i vazhdimit të bisedimeve mes Kosovës e Serbisë me heqjen e monumentit në Preshevë, mendoj se nuk i shërben aspak klimës së fqinjësisë së mirë dhe mbarëvajtjes së paqes e stabilitetit në rajonin tonë. Më lejoni t’ju kujtoj gjithashtu se forcimi i paqes dhe mirëkuptimit në Luginën e Preshevës vetëm përmes rritjes së investimeve dhe përmirësimit të mirëqenies së qytetarëve të këtij rajoni dhe jo përmes shantazhit që u bëhet ndjenjave kombëtare të shqiptarëve në jugun e Serbisë. Kriter i përmirësimit të marrëdhënieve mes Shqipërisë dhe Serbisë është përmirësimi i gjendjes social- ekonomike dhe integrimi i tyre sa më i mirë në institucionet e qeverisë lokale në Luginën e Preshevës. Ky është dhe pozicioni i diplomacisë dhe shtetit shqiptar lidhur me këto provokime që vijnë nga ana e Beogradit.
Z. Ministër, çka do ndodhë nëse Beogradi e largon me forcë përmendoren?
Unë mendoj që Beogradi do ketë përgjegjshmëri për të reflektuar, për të mos ndërmarrë akte të tilla ekstreme, që do provokojnë rëndë ndjenjat e shqiptarëve të Preshevës, do cenojnë të drejtat e tyre, pasi këto janë atribute të pushtetit lokal, vendosja e përmendoreve në kujtim të ngjarjeve historike. Shpresoj që nuk do kemi intervenim. Në rast të kundërt do ndodhemi në situata të paparashikuara.
Ka rrezik që në rast se kjo përmendore hiqet me dhunë, mund ta destabilizojë gjithë Ballkanin?
Pikërisht ky nuk është një problem vetëm mes shqiptarëve të Luginës së Preshevës dhe qeverisë së Serbisë por duhet parë dhe më gjerë, si një kontribut negativ. Acarimi i situatës, krijimi i tensioneve të panevojshme në këtë rajon do kenë efekt në gjithë Ballkanin. Ju e dini se Ballkani Perëndimor ka si objektiv madhor integrimin në BE, dhe krijimi i tensioneve të panevojshme, konflikte të tilla, përpos situatave të tjera të rënduara në vendet fqinje.
als_Latn als_Latn als_Latn als_Latn als_Latn als_Latn als_Latn als_Latn